Lüganuse kivikalmed
Lüganuse kivikalmed (ka Tark-Jaagu vared) on muistsed kivikalmed (tüübilt kivikirstkalmed) Ida-Viru maakonnas Lüganuse vallas Lüganusel. Kivikalmetest on säilinud kolm. Ühte[küsitav] kivikalmet uuriti 1954 Marta Schmiedehelmi ja 1957 Silvia Lauli juhendamisel. See kivikalme koosnes neljast paekividest laotud kontsentrilisest müürist (läbimõõdud vastavalt 5,3, 7,5, 12 ja 14–15 m). Kalme dateeriti umbes I aastatuhande II poolde eKr.